La Foradada d'el Toscar

La Foradada d'el Toscar ( /lafoɾa'ðaða.deltos'ka/; oficialment, en castellano Foradada del Toscar «Foradada del Toscar» en la subpachina «Relación de unidades poblacionales» d'el Instituto Nacional de Estadística, consultada el 21 de marzo de 2011.) ye un llugar y municipio aragonés de la provincia de Uesca, situau en la comarca de Ribagorza. La suya población ye de  habitants en una superficie de 106,58 km² y una densidat de  hab/km².

Toponimia 

El llugar se diz Foradada d'el Toscar por estar chusto debaixo d'un toscar, un aflloramiento de grans cantidaz de piedra tosca.

Como en belatros nuclios de la Ribagorza media, a on se parlla aragonés ribagorzano, amés d'el paradigma d'articlos en uso actual, se i troba toponimos fosilizaus con articlo lo: «lo Panar de las Llagunas» (1613), «Lo campo de los letones» (1613), lo cual da amuestra de que d'antes s'usaba.

Cheografía

El llugar de La Foradada se troba a 980 m «Foradada» en la pachina oficial de l'Achuntamiento de Foradada d'el Toscar, consultada el 23 d'aviento de 2010. en el puerto de la Foradada, a poquez metros de la corona d'el mismo. Ye chusto debaixo d'una penya calsinera que tiene per nombre «lo Toscar» per l'aflloramiento de grans cantidaz de tosca sedimentaria que i ha. Lo Toscar ye una prollargación de la sierra Ferrera que, per tenir un troz pareix que rompiu, tiene un puntón bel poquet mes deseparau, que ye lo que recibe el nombre de «Foradada». El barranco que naixe en el puerto y baixa per debant de Foradada se diz barranco de la Foradada y desemboca en l'Esera en Navarri.

El municipio entero, en cambio, ye mes llargo en diferents direccions. El primer costau por a on s'esparde ye per l'atra man d'el collau de la Foradada ta la Fueva, a on incluye los llugarons de la Cort y las Corz que ya son fovanos. Dimpués, tornand ta la cuenca de l'Esera, tamé incluye la valleta de l'Aigüeta de Viu que ye entre la Ferrera y la punta de las Forcas y desemboca en l'embalse d'Argoné, per el mont de la villa de Campo, y comprende los llugarons de Viu y Senz.

Per la vall de l'Esera, incluye los llugars de las Colladas y Navarri per a on el barranco de Foradada s'achunta con el río, y Murillo de Llena, Vacamorta y Espluga, estes tres zaguers en la vall d'el barranco de Vacamorta.

Historia
El llugar de la Foradada eba una aldea que feba parte de l'abadiau de Sant Veturián de la Fueva. Se'n tiene conoiximiento que existise dende el siglo XI pe'l documento de las decimas de Castillón,<ref name="Decimas"> [https://web.archive.org/web/20080127162407/http://web.udl.es/dept/filcef/Decimas.html Las décimas de Castejón de Sos. ¿Vestigios del primitivo romance ribagorzano?] de Moisés Selfa Sastre. Consultau el 23 d'aviento de 2010.</ref> que se van trobar en Castillón de Sos, y pe's cartularios de Roda.

El nombre apareix como «Foratata» en los primers textos con rasgos de romance. S'ha trobau una persona que se diba «Fedaco de Foratata» citada en los cartularios de Roda, datables d'entre los anyos 964 y 972, se cita el llugar como «villa de Foratata» en l'anyo 1025 Toponimia documental del valle medio del Ésera I. Análisis de toponimia mayor; SELFA SASTRE, Moisés. y bella persona que se fa dir «de Foratata» en los documentos de Sant Veturián dica, lo menos, 1209.

A partir d'el siglo XIII pareix que el toponimo s'estabiliza ya como «Foradada». Se troba «termino de Foradada» en 1243 y «villam de Foradada» en 1250, los dos en los cartularios de Sant Veturián. Amaneix «villam et castrum de Foradada» en 1289, y «Locum dicitur Foradada» en 1293. Estudio lingüístico de la onomástica del monasterio de San Victorián de Sobrarbe (Huesca). Años 1289 - 1304, por SELFA SASTRE, Moisés. 2006.

 Demografía 
D'el llugar de la Foradada:

De tot el municipio:

Parla
La parla actual en el municipio ye principalment de tendencia ribagorzanas, en es llugar mas orientals, sacand-ne los nuclios de Foradada, la Cort y las Corz, que per trobar-se a on se troban manifiestan tendencias mes sobrarbencas que s'adscribirían a l'aragonés fovano. Foradada tamién pertenece a lo dominio lingüistico d'o fovano con la sola diferencia d'o sistema d'articlos que son el, la, los, las, y el uso del pronombre mos. La resta de rasgos son igual que en o fovano. Manimenos, en el llugar de la Foradada, per trobar-se tan alto y de camino ta'l puerto, el contacto sosteniu con la vecina comarca de Sobrarbe a traviés de la Fueva fa que predominen toz os rasgos fovanos tanto foneticos como morfosintaticos que no son guaire comuns en la resta de Ribagorza, como l'apocope de consonants inicials en los articlos «la» y «las», que s'han puesto conoixer como «a» y «as» en boca de vecins de la localidat no fa guaires anyos y as formas verbals no apocopadas fendo, chirando, mos n'imos, femos, tenemos.En el siglo XV, el sistema d'articlos que se i emplegaba podría haber estau «lo, los, la, las» perque en el Fogache de 1495 los habitadors el feban servir en los apellidos suyos: «Domingo lo Pueyo», «Marquo la Penya» y «Johan de la Cort», etc.

Administración
Como con muitos municipios ha pasau, la Foradada d'el Toscar ye un municipio formau per agregación de los nuclios que el forman. «Foradada de Toscar» en la subpachina «Alteraciones de los municipios en los Censos de Población desde 1842» d'el Instituto Nacional de Estadística, consultada el 23 d'aviento de 2010 Pachina web oficial de l'Achuntamiento de Foradada del Toscar; consultada el 23 d'aviento de 2010. Encara que s'ha respectau el nombre orichinal, que fa referencia a'l llugar de la Foradada, el creiximiento d'el municipio en incorporand-se-ie los atros nuclios ha conduciu a que la capitalidat municipal s'haiga tresladau ta unatro nuclio.

En el periodo intercensal 1842-1857 se van achuntar con la Foradada los llugars de las Colladas (formalment «Las Casas de las Colladas») y Navarri, Murillo de Llena, Senz y Viu. Espluga, que eba parte d'el desapareixiu municipio de Merli, se i va achuntar ta 1970. L'achuntamiento ye en Murillo de Llena.

 Reparto de concellers 
Eleccions municipalsArchivo Electoral Partiu 1979 1983 1987 1991 1995 1999 2003 2007 2011 2015 2019 Partido de los Socialistas de Aragón - 4 4 4 3 3 1 4 0 2 2 Partido Aragonés - - - 3 4 - 4 1 1 1 2 Partido Popular - 3 3 - - 4 0 0 0 2 - Independients - - - - - - - - 4Como Agrupación de Electores de Foradada del Castillo - - Unión de Centro Democrático 7 - - - - - - - - - - Total 7 7 7 7 7 7 5 5 5 5 5

 Alcaldes 
 Lista d'alcaldes Lechislatura Nombre Partido politico1979–1983  1983–19871987–19911991–19951995–19991999–20032003–20072007–2011 María del Carmen Castillón Castillón Partido de los Socialistas de Aragón2011–2015 Joaquín Senz Gabás Independient2015–2019  2019–2023  2023–2027 Pedro Manuel Puyalto Delmas  Consulta el listado de alcaldes que han sido proclamados en Aragón en Heraldo de Aragón PSOE

Imáchens

 Se veiga tamé 
Lista de municipios de Uesca.

Referencias

Vinclos externos

 Video sobre caza en la parla de Morillo de Liena en o Municipio de la Foradada. De l'''Archivo Audiovisual del Aragonés.


*